Congratulating the Ministry of Petroleum and Natural Gas, Government of India, Shri Goyal said that it is heartening to see that the 12th International Oil and Gas Conference has had such a wide ranging participation, with delegations from various oil producing and exporting countries from around the world along with other stakeholders of the oil and gas sector.
نئی دہلی،07۔دسمبر ۔بجلی ،کوئلے ،نئی اورقابل تجدید توانائی اور کانوں کے مرکزی وزیر مملکت (آزادانہ چارج ) جناب پیوش گوئل نے مستقبل کے لئے ایندھن : انتخاب اور چیلنج کے موضوع پر پیٹروٹیک 2016 کے ایک وزارتی اجلاس کی صدارت کی ۔ اسٹیج پر جو دیگر شخصیتیں موجود تھیں ان میں پٹرولیم اورتوانائی کے وزیر عزت مآب بشیر مدحت، پٹرولیم اورتوانائی کے وزیر عزت مآ ب جناب ایزی کیل لول گٹکوت ،جنوبی سوڈان کے پٹرولیم کے وزیر ڈاکٹر محمد زائد عواد ، سوڈان کے پٹرولیم اور گیس کی وزیر محترمہ ایرین ملونی ،یوگانڈا کے توانائی اور دھات کے فروغ کے وزیر اور ڈاکٹر اورلینڈو ولانڈیا ،کولمبیا کی نیشنل ہائیڈروکاربن ایجنسی کے صدر شامل ہیں ۔ اس اجلاس کی نظامت بوسٹن کنسلٹنگ گروپ نے کی ۔ حکومت ہند کی ، پٹرولیم اور قدرتی گیس کے وزیر جناب گوئل نے مبارکباددیتے ہوئے کہا کہ یہ دیکھ کر خوشی ہورہی ہے کہ بارہویں بین الاقوامی تیل وگیس کانفرنس میں اتنے بڑ ے پیمانے پر رہنماؤں نے شرکت کی ہے ، جس میں دنیا بھر کے تیل پیداکرنے والے اور برآمد کرنے والے مختلف ملکوں کے وفود بھی شامل ہیں اور اس میں تیل اور گیس شعبےسے وابستہ دیگر شخصیتیں بھی موجود ہیں ۔ وزیر موصوف نے یہ بھی کہا کہ پیٹروٹیک 2016 نے شعبے میں جدید ترین ٹکنالوجی سے متعلق تبادلہ خیال کے لئے ملاقات کا ایک معیاری مقام فراہم کیا ہے ۔ ایک طرف تجارت کے نئے تعلقات بنانے کے لئے یہ ایک پلیٹ فارم ہے تودوسری طرف دنیا بھر کی مہارت اورطور طریقوں کے بارے میں ایک دوسرے کو بتائے جانے کے موقع کی فراہمی ۔ اس کے علاوہ جناب گوئل نے اس نقطے پر زور دیا کہ بھارت میں اس کے مستقبل قریب میں توانائی کے مرکب میں روائتی ایندھن کا غلبہ ہے ، لیکن اس کے باوجود یہ ترقی کے راستے میں آب وہواکی تبدیلی سے لڑنے کی عالمی کوششو ں کے تئیں عہد بندہے۔ اپنے خطاب میں وزیر موصوف نے کہا کہ حکومت ہند ایک کلی لائحہ عمل تیار کررہی ہے تاکہ ہم روائتی ایندھن کی درآمدات پر اپنا انحصار کم کرسکیں اور تیل اورقدرتی گیس کے شعبے میں خود کفیل بن سکیں ۔ اس کے علاوہ پالیسی میں آئندہ کی جانے والی تبدیلیاں آب وہوا سے متعلق پیرس چوٹی میٹنگ میں بھارت کے ان وعدوں کے عین مطابق ہوں ، جو اس نے مجموعی گھریلو پیداوار کی ترقی کے کاربن شدت میں کمی لانے کے لئے کئے تھے۔ بھارت میں کاربن گیس کا اخراج کم کرنے کے لئے کئے گئے اقدامات کے بارے میں بات کرتے ہوئے وزیر موصوف نے کہا کہ بھارت کو توانائی کے کفایتی استعمال کے میدان میں سبقت حاصل ہے ۔انہوں نے یہ بھی کہا کہ فی الحال بھارت نے پرانے بلبوں ، سی ایف ایل لیمپوں کی کل تعداد میں سے ایک تہائی تعداد کم کردی ہے اور اس کی جگہ ایل ای ڈی بلب استعمال کئے جارہے ہیں ،جس کی وجہ سے کاربن کے اخراج میں ایک سال میں تقریباََ 80 ملین ٹن کی کمی آئی ہے اور تقریباََ 20 گیگا واٹ کی بچت ہوئی ہے ۔ جناب گوئل نے کہا کہ ہمیں روائتی ایندھن کے بعد کی دنیا پر نظر رکھنی چاہئے ۔ انہوں نے صاف ستھرے ایندھن کی بنیاد پر بھارت کے لئے توانائی کا تحفظ حاصل کرنے کے بھارت کے خاکے کو دوہرایا ۔ وزیر موصوف نے کہا کہ بجلی تیار کرنے کے شعبے میں گیس کی گھریلو مانگ ابھی تک پوری نہیں ہوئی ہے ۔ البتہ انہوں نے اس سلسلے میں مثبت رائے کا اظہار کیا کہ پیٹروٹیک 2016 میں حصہ لینے والے فریقین کے ساتھ قائم ہونے والی نئی شراکتداری سے مستقبل میں بھارت کے گیس پر مبنی بجلی پلانٹوں کے احیأ میں مدد ملے گی۔ جناب گوئل نے کہا کہ گیس پر مبنی بجلی کی پیداوار بھارت کے 24 گھنٹوں ساتوں دن سب کے لئے بجلی کے نشانے کو حاصل کرنے کے لئے کلیدی حیثیت رکھتی ہے۔ انہیں امید ہے کہ گیس پر مبنی بجلی پلانٹوں کی مستعدی سے مستقبل قریب میں گیس کی قیمتوں کو کم کرنے میں مدد ملے گی۔ توانائی سے مالامال ملکوں کے ساتھ شراکتداری کرنے اور ایک دوسرے کے ساتھ نئی ٹکنالوجی اور بہترین طور طریقوں کا لین دین ہی واحد راستہ ہے کہ مناسب قیمت والی قابل رسائی اور دیر پا بجلی سب کو مہیا ہو۔ اپنے اختتامی کلمات میں جناب گوئل نے کہا کہ بجلی اورپٹرولیم اورقدرتی گیس کے وزرأ کے مابین شراکت داری ، بھارت کے عوام کے لئے مستقبل میں یقینی توانائی حاصل کرنے میں مدد ملے گی۔ اس اجلاس میں سمندر پار کے وزرأ نے پریزینٹیشن بھی دئے ، جن میں انہوں نے اپنے اپنے ملکوں کا توانائی سے متعلق مجموعی منظر نامہ پیش کیا ۔ م ن ۔ا س۔ رم U-7209 (Release ID :154970)